El Nadal és un bon moment per trencar amb les rutines escolars i gaudir en família de les tradicions i els espais de lleure.
Amb tot, cal recordar que el Nadal també ens ofereix un espai educatiu: aprendre a compartir amb els altres, ser solidaris o exercir el consum responsable són alguns dels valors que podeu transmetre als vostres fills i filles.
Tot aquests aprenentatges i el temps compartit contribueixen al creixement personal, emocional i social dels fills, les vacances nadalenques ens ofereixen l'oportunitat de gaudir d'activitats diverses en família, enfortir vincles emocionals, despertar l'esperit crític en els infants, dedicar al temps a jugar junts, gaudir de de les tradicions i de les festes...
El Nadal és una època ideal per fer activitats que contribueixen a enfortir els lligams afectius familiars: guarnir la casa, donar de menjar al tió, fer el pessebre, dinar en família, jugar junts, explicar històries, visitar exposicions, gaudir de la natura, llegir contes, viatjar, visitar fires de nadal, etc.
Aquests dies moltes entitats i associacions organitzen activitats solidàries en què podeu participar amb els vostres fills, com ara campanyes de recollida de joguines, recapte d'aliments o mercats solidaris.
També podeu fer accions solidàries directament amb persones del vostre entorn, dedicant temps als més grans, garantint que cap nen al voltant vostre es quedi sense joguines, etc. Aquestes accions contribuiran a fer que els vostres fills consolidin actituds solidàries i les incorporin a la seva vida quotidiana la resta de l'any.
El Nadal s'ha convertit en un temps en què és fàcil deixar-se portar per la publicitat, que associa de manera enganyosa la felicitat amb el consum desmesurat.
Per aquest motiu, cal ajustar la quantitat d'aliments, begudes, joguines o regals que comprem, controlar la despesa energètica, per exemple en il·luminació, fer servir avets reciclables o de viver, que després es poden replantar, i evitar l'ús ornamental de plantes protegides (molsa, vesc, boix grèvol).
És un bon moment per donar exemple als fills de com celebrar les festes d'una manera responsable.
En aquest web, el Consorci de Normalització Lingüística ofereix informació i recursos sobre diferents activitats per celebrar el Nadal.
En aquest vídeo, una nutricionista de la Fundació Faros ofereix consells que poden ajudar a mantenir una alimentació sana en aquests dies d'àpats festius i especials.
En aquesta pàgina trobareu sis propostes senzilles que us poden inspirar per preparar amb els fills aperitius i plats aquestes festes.
En aquest article us informen de les maneres de celebrar el Nadal als cinc continents.
Les celebracions són molt diverses però la il·lusió dels petits és la mateixa a tot arreu.
Espai on es parla de llibres, de les novetats, dels clàssics, de premis literaris..., amb recomanacions per a petits i grans.
En aquest portal infantil trobareu recomanacions de lectures, informació sobre tradicions d'aquesta època de l'any, receptes típiques i una proposta d'activitats perquè els menuts facin cada dia.
La Xarxa de Biblioteques Municipals de la Diputació de Barcelona ofereix un monogràfic especial amb selecció d'obres literàries, propostes de llibres i música per a regalar, activitats arreu del territori, propostes culinàries per fer un menú de festa.
En aquest article trobareu un decàleg sobre com triar joguines sense caure en el consumisme propi d'aquestes dates.
En aquest vídeo de la Fundació Faros es donen orientacions a pares amb fills entre 2 i 7 anys per no decebre les seves expectatives.
En aquest article del ARA Criatures es reflexiona sobre les conseqüències que pot tenir excés de regals en els infants i proposa la regla dels quatre regals.
En aquest article del web de Sortir amb Nens trobareu orientacions sobre com comprar i escollir els millors regals de Nadal per als vostres fills.
En aquest article trobareu unes recomanacions sobre el nombre de regals que haurien de rebre els fills i criteris per a la seva compra.
En aquesta pàgina de l'Agència Catalana de Consum trobareu consells específics per aquesta època.
El portal JOVE.CAT dóna consells i orientacions per gaudir d'un Nadal evitant excessos en el consum i respectant el medi ambient.
En aquesta pàgina trobareu diferents propostes per celebrar les festes de manera respectuosa amb el medi ambient.
Aquesta campanya de la Generalitat de Catalunya pretén fomentar la compra de joguines segures, lliures de sexisme i de violència.